A BIZOTTSÁG HATÁROZATA
(2006. december 22.)
a 96/23/EK tanácsi irányelv szerint az egyes élő állatokban és állati termékekben lévő maradványok vagy anyagok kimutatására vonatkozó, Bulgária és Románia által benyújtott megfigyelési tervek jóváhagyásáról
(az értesítés a C(2006) 6815. számú dokumentummal történt)
(EGT vonatkozású szöveg)
(2007/15/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről szóló, 1996. április 29-i 96/23/EK tanácsi irányelvre (1) és különösen annak 8. cikke (1) bekezdése második albekezdésére,
mivel:
(1)
A 96/23/EK irányelv meghatározza az egyes élő állatokban és állati termékekben lévő anyagok és azok maradványainak ellenőrzésére szolgáló intézkedéseket, és előírja, hogy a tagállamoknak be kell nyújtaniuk maradékanyag- és anyagmegfigyelési terveiket (a továbbiakban: megfigyelési tervek) a Bizottsághoz jóváhagyásra.
(2)
Mivel Bulgária és Románia 2007. január 1-jén csatlakozik a Közösséghez, megfigyelési terveiket benyújtották a Bizottsághoz jóváhagyásra.
(3)
E megfigyelési tervek eleget tesznek a 96/23/EK irányelv követelményeinek, ennélfogva azokat jóvá kell hagyni.
(4)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 96/23/EK irányelv 5. cikkének (1) bekezdésében előírt, Bulgária által a Bizottsághoz 2006. április 25-én benyújtott maradékanyag- és anyagmegfigyelési tervet jóváhagyják.
2. cikk
A 96/23/EK irányelv 5. cikkének (1) bekezdésében előírt, Románia által a Bizottsághoz 2006. március 20-án benyújtott maradékanyag- és anyagmegfigyelési tervet jóváhagyják.
3. cikk
Ez a határozat Bulgária és Románia csatlakozási szerződése hatálybalépésének feltételével és időpontjától alkalmazandó.
4. cikk
Ennek a határozatnak a tagállamok a címzettjei.
Kelt Brüsszelben, 2006. december 22-én.